Amédée Ménard

Amédée Ménard pe Amédée-René MénardGanet « Amédée-Aimé Ménard »., ganet d'ar 16 a viz Here 1806 e Naoned ha marvet d'an 22 a viz Here 1879 er memes kêrDielloù kêr Naoned 5 kanton, akta marv nv 288 savet d'an 23/10/1879, vue 49 / 61, a oa ur c'hizeller breizhat.

 Buhez 
Mab da René François Ménard, marc'hadour koad, Amédée Ménard a oa eontr-kozh an tisavour René Ménard (1876-1958).

Dedennet e oa gant an arz d'un oad yaouank-tre ha dilezel a reas e studioù lennegezh latin ha gresianeg evit en em ouestlañ d'an diskiblezh-se. Studiañ a reas e Skol an Arzoù-kaer e Naoned, lec'h ma teuas da vezañ kelenner diwezhatoc'hNantes histoire de rue gant Stéphane Pajot, Les Sables d'Olonne, d'Orbestier, 2010, 215 p., ..

Mont a reas e-barzh stal-labour ar c'hizeller Thuries lec'h ma krogas da zeskiñ e vicher, a-raok dont da vezañ studier an delwennour Dominique Molknecht.

Mont a reas da Bariz e 1825 evit labourat e stal ar c'hizeller Jules Ramey. Goude pemp bloaz o teskiñ ar vicher edo en e soñj mont war ar renk evit priz Roma pa darzhas dispac'h 1830. Mont a reas da Naoned e-pad ur bloaz a-raok mont en-dro d'ar gêr-benn c'hall.

Ne oa ket en e vleud e Pariz ha divizout a reas distreiñ da Vreizh goude pemp bloaz, ha mont da Naoned da chom da vat.

En e stal-labour e Naoned e roas kentelioù tresañ da Charles-Auguste Lebourg hag Auguste Toulmouche. Brudet e teuas da vezañ al lec'h evit arzourien all ar gêr hag a zeue da zaremprediñ anezhañ ingal, evel ar c'hizeller vañdeat Gaston Guitton. (1825-1891).

Ar savour kemperat Joseph Bigot a c'houlennas outañ kizellañ, ouzh talbenn mirdi an Arzoù-Kaer e Kemper, un alegorienn eus al livouriezh hag ar savouriezh tro-dro ardamezioù ar gêr, ha delwenn an aotrou'n eskob Graveran (1855) en e c'hourvez evit an Iliz-veur Sant-Kaourintin, pe c'hoazh maketenn e plastr delwenn war varc'h ar roue Gradlon, graet e greunvaen gant ar c'hizeller eus an Oriant Le Brun ha dioueliet d'an 10 a viz Here 1858, miret e mirdi an arzoù-kaer. 

Diskouez a reas e oberennoù meur a wech e saloñs Naoned ha roet e voe dezhañ ar vedailhenn arc'hant teir gwech.

Mervel a reas er gêr e 17 straed MenouBernez an Nail, Dictionnaire biographique de Nantes et de Loire-Atlantique, An Amzer embanner, 2010 . ha douaret e voe e bered TrugarezGuide du cimetière Miséricorde de Nantes gant Éric Lhommeau ha Karen Roberts, Naoned, Le Veilleur de nuit, 2009, 89 p., 16 p., ..

 Oberennoù 

 Naoned :
bered Trugarez : medailhon arem bez Victor Mangin, tro-dro 1867 ;
iliz Itron-Varia-ar-Porzh-Mat« L’église Notre-Dame-de-Bon-Port », notice sur notredamedenantes.com. :
 Itron-Varia gwarezerez ar vartoloded, 1858, uhelvos e maen en talbenn ;
 Santez Anna, delwenn ;
 Bez an abad Fresneau.
 iliz Sant-Klemañs : kador-sarmon ;
 Ti-gar "Orleañs" : teir delwenn en talbenn, oberennoù distrujet.
 Plasenn Aristide Briand : Al Lezenn hag An Nerzh, delwennoù e maen e talbenn Ti al lezioù-barn kozh, bremañ leti Radisson Blu ;
 Mirdi Dobrée : Alan Varvek, 1861, delwenn vras e plastr Delwenn Alan Varvek (https://abp.bzh/photos/36/36952_7.jpg), niv. renabl D 981.1.1 - Chantal Hémon, Mirdi Dobrée., hag a oa a-raok e skalieroù a enor ar prefeti hag a yae da saloñsoù ar c'huzul departamant, lakaet e 1975 e porzh Kastell Duged Breizh, drastet e 1978Philippe Lanoë, « Alain Barbetorte, premier duc de Bretagne », bcd.bzh, miz Du 2016.. Renevezet gant Raffig Tullou ;
 peskerezh kêr kozh : arouez an Erzh hag ar Sevr, distrujet asambles gant ar savadur e 1940 ;
 Straed ar Peniti : Santez Anna, 1851, hollad e houarn-teuz« Sainte Anne – Rue de l’Hermitage – Nantes », notice sur e-monumen.net..
 Pornizh, liorzh Gourmalon : Monumant d'an amiral Théodore Leray, 1855, delwenn en arem "Monument à l'amiral Théodore Le Ray"« Monument à l’amiral Théodore Le Ray – Quai Leray – Pornic (déposé) », notice sur e-monumen.net..
 Kemper :
Iliz-veur Sant-Kaourintin : delwenn an aotrou'n eskob Graveran en e c'hourvez, 1855 ;
 mirdi an Arzoù-kaer : Ar Roue Gradlon, tro 1850, delwenn war varc'h, maketenn e plastr.


 Memor 
 ur straed e Naoned a zoug e anv.

 Daveoù 

 Gwelet ivez 
 Nantes histoire de rue gant Stéphane Pajot, Les Sables d'Olonne, d'Orbestier, 2010, 215 p.,  
André Cariou, « Amédée Ménard à Quimper », pp 173-178, e La Sculpture dans l’Ouest, Arts de l’Ouest, Roazhon, emb. Gwask skol-veur Roazhon 2, 1994.

Rummad:Ganedigezhioù 1806
Rummad:Ganedigezhioù e Naoned
Rummad:Kizellerien Breizh
Rummad:Bered Trugarez
Rummad:Marvioù e Naoned
Rummad:Marvioù 1879